b'\n_START_ARTICLE_\nMulgaparatiisikaija\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nLinnun pituus on 28 cm ja paino 50\xe2\x80\x9370 g. Sukupuolet ovat eriv\xc3\xa4risi\xc3\xa4. Koiras on p\xc3\xa4\xc3\xa4osin vihre\xc3\xa4, sen otsa on keltainen, p\xc3\xa4\xc3\xa4laella on punainen laikku, maha ja alaper\xc3\xa4 ovat keltaiset, ja kyljess\xc3\xa4 on punainen l\xc3\xa4isk\xc3\xa4. Naaras on himme\xc3\xa4mm\xc3\xa4n v\xc3\xa4rinen. Nokka on tumman harmaa, iiris ruskea ja koivet ruskehtavan harmaat. Nuori lintu muistuttaa aikuista, mutta on himme\xc3\xa4mm\xc3\xa4n v\xc3\xa4rinen.\n_START_SECTION_\nEsiintyminen\n_START_PARAGRAPH_\nMulgaparatiisikaijat el\xc3\xa4v\xc3\xa4t laajalla alueella Australian etel\xc3\xa4osien sis\xc3\xa4maassa. Austin Hobart Clark kuvaili lajin holotyypin ilmeisesti Spencer Gulfin alueelta Etel\xc3\xa4-Australiasta. Lajin populaation koko on noin 100\xc2\xa0000 yksil\xc3\xb6\xc3\xa4.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nMulgaparatiisikaija asuttaa puustoisia savanneja, kuivia pensaikkoja, sek\xc3\xa4 akasia- ja eukalyptusmetsik\xc3\xb6it\xc3\xa4.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nPes\xc3\xa4 on tavallisesti veden \xc3\xa4\xc3\xa4rell\xc3\xa4 kasvavan matalan puun kolossa. Naaras munii nelj\xc3\xa4st\xc3\xa4 kuuteen, tavallisesti viisi munaa, joita se hautoo noin kolme viikkoa. Koiras k\xc3\xa4y ruokkimassa hautovaa naarasta l\xc3\xa4hes joka tunti. Poikaset j\xc3\xa4tt\xc3\xa4v\xc3\xa4t pes\xc3\xa4n kuukauden ik\xc3\xa4isin\xc3\xa4 ja saavat aikuispuvun sulkasadossa, joka tapahtuu noin kolme kuukautta pes\xc3\xa4st\xc3\xa4l\xc3\xa4hd\xc3\xb6n j\xc3\xa4lkeen.\n_START_SECTION_\nRavinto\n_START_PARAGRAPH_\nMulgaparatiisikaijat sy\xc3\xb6v\xc3\xa4t siemeni\xc3\xa4, vihreit\xc3\xa4 lehti\xc3\xa4, hedelmi\xc3\xa4 ja marjoja.'